གཡུ་ཁྲིས་ཆ་ཚད་ཐིག་ཁོངས་སུ་འབྲི་བའི་སྲོལ་ཕྱེ་བ་དང་།ཤིང་དཔར་བརྐོ་བ་སོགས་རིམ་གྱིས་དར་བ་ནས་ད་ལྟའི་བར་དུ་དབུ་ཅན་ཡིག་གཟུགས་ལ་ལུས་བྱིངས་ཀྱི་འགྱུར་བ་མ་བྱུང་བར་མངོན་ལ།གཟུགས་དངོས་ཇི་ལྟར་འབྲི་བའི་ལག་ལེན་དང་།དབྱེ་བ་སོ་སོའི་མིང་།ཆ་ཆེ་ཆུང་གི་ཐིག་དང་ཕྲ་སྦོམ་སོགས་ཁྱུང་བོ་གཡུ་ཁྲིའི་ཡི་གེའི་བསྟན་བཅོས་འཕྲུལ་གྱི་སྒྲོན་མེར་བཀོད་པ་དང་།གཡའ་སེལ་དུ་གསུངས་པ།ལག་ལེན་གྱི་རྒྱུན་བཅས་ཁོག་བསྒྲིགས་ཏེ་འདིར་འཆད་པ་ལ།དེ་ཡང་དང་པོར།གཅེས་པ་བརྒྱད་དང་འདོན་པ་བཅུ།མ་ཆོས་ཉེར་གཅིག་བུ་ཆོས་དྲུགསྤྱི་ཆོས་གསུམ་ཞེས་དབྱེ་བ་གནང་།གཅེས་པ་བརྒྱད་ནི།སྣག་ལམ་ཟླུམ་ལ་སྒྲོས་ཆགས་གཅེས།གཅིག་པུར་སྐྱེས་ལ་དཔུང་ཐུང་གཅེས།གདགས་པ་ཅན་ལ་ཟུར་ཐིག་གཅེས།སྟོད་ཕུབས་ཅན་ལ་ཕོ་བ་གཅེས།སྨད་ཕུབས་ཅན་ལ་ཁོང་འདྲེན་གཅེས།རྐང་བ་རྟར་ཞོན་ཕྱི་འབྲང་གཅེས།ཡར་འཕུལ་མཐར་རྒྱས་སྒྲོས་གནོན་གཅེས།ཡར་འཕུལ་མཐར་རྒྱས་སྒྲོས་གནོན་གཅེས།མིག་ཅན་དག་ལ་སྐེ་གཙང་གཅེས།འདོན་པ་བཅུ་ནི།བཟང་མགོ་ལ་འདོན།མཁྲང་དཔུང་བ་ལ་འདོན།སྒྲོས་སྦོ་ལྟེམས་ལ་འདོན།དྲང་མར་འཐེན་ལ་འདོན།སྤྱང་ཁོག་པ་ལ་འདོན།དྲང་མར་འཐེན་ལ་འདོན།སྤྱང་ཁོག་པ་ལ་འདོན།ཧྲོམ་སྣག་སྣ་ལ་འདོན།ཧུར་མིག་འདྲིལ་ལ་འདོན།གཡེར་ཡར་འཕུལ་ལ་འདོན།ཡང་ཡ་བཏགས་ལ་འདོན།གྲུང་ཟགས་མཆུ་ལ་འདོན།མ་ཆོས་ཉེར་གཅིག་ནི།མགོ་རབ་ཐག་ཟླུམ་གྲིས་བཅད་འདྲ།འབྲིང་ཀ་གཞུ་ཐ་མ་ཚག་མགོ་སྟེ་གསུམ།དཔུང་རབ་ཐུགས་ཀར་རྡོར་འཛིན་འདྲ།འབྲིང་མདའ་འཕེན།ཐ་མ་ལག་ཆག་འཕྲེད་ཉལ་ཏེ་གསུམ།སྦོ་རབ་སྒྲོས་ཆགས་གྲི་ལྟག་འདྲ།འབྲིང་སྤུ་ཉག་སྒྲིམ་འདྲ།ཐ་མ་གྲོག་སྐེད་འདྲ་བ་སྟེ་གསུམ།ཟགས་མཆུ་རབ་གསེགས་སྦྱོར་ཐུང་རྣོ།འབྲིང་དགྱེའོ་ཕག་སྣ།ཐ་མ་སྒུར་བོ་གླང་སྣ་སྟེ་གསུམ།ཡར་འཐེན་རབ་རྒྱ་ཁབ་བསླངས་འདྲ།འབྲིང་རྔ་དབྱུག་འཕྱུར་འདྲ།ཐ་མ་ལག་མགོ་བཅད་འདྲ་སྟེ་གསུམ།མར་འཐེན་རབ་སྒོ་ལྕགས་རྐང་འདྲ།འབྲིང་ཁྱི་གུའི་མཇུག་འདྲ།ཐ་མ་འབུ་མཇུག་སྦྲང་རྐང་འདྲ་བ་སྟེ་གསུམ།མིག་རབ་ཉ་མིགའབྲིང་ནས་འདྲ།ཐ་མ་ཟུར་གསུམ་ཁྲོ་མིག་སྟེ་གསུམ་བཅས་ཉེར་གཅིག་གོ།བུ་ཆོས་བཅུ་དྲུག་ནི།གཉིས་ཆོད་འཛུམ་ལ་མཐོ་དམན་མེད་པ་ན་རོའི་ཆོས་གསུམ།གསེགས་ཀྱིས་གཞོལ་བ་སྟོད་སྨད་ཕྱེད་པ་སྟེ་འགྲེང་བུའི་གཉིས།ཟླུམ་འདྲིལ་འཁྱུག་པ་སྟེ་གི་གུའི་གསུམ།གདགས་པ་ཅན།གདན་ཐབས་བརྐྱང་བ།མདུང་ཚུགས་སུམ་སྦྲེལ་ལྡན་པ་སྟེ་ཞབས་ཀྱུའི་གསུམ།རྟ་སྦྲེལ་འཕངས་མ་བསྐྱིལ་བ་སྟེ་ར་སྟའི་གཉིས།འཁྱུག་སྙོམས་འདེགས་ལ་དཀྱིལ་ཡངས་ཏེ་ཡ་བཏགས་ཀྱི་གསུམ་སྟེ་བཅུ་དྲུག་གོགཟུགས་དཀྱུས་སུ་མ་གོལ་བ།དཀྱུས་ཉིད་ཚང་ནས་མ་ཡར་བ།གཟུགས་དཀྱུས་འདྲེས་ལ་ཤན་ཕྱེད་པ་སྟེ་སྤྱི་ཆོས་གསུམ་མོ།དེ་ཡང་ཐིག་སྒྲོམ་གྲུ་བཞི་ལག་ལེན་ལྟར་བཙལ་ལ།ཕུབས་དང་དཔུང་བ་ཆ་གཅིགཟགས་མཆུ་ཆ་གཉིས།ཆ་གསུམ་རྐང་བ་སྟེ་ང་ཅ་ཆ་འ་ར་དང་།ཐ་པ་ཕ་བ་མ་ཙ་ཚ་ཝ་ཟ་ཡ་ལ་ས་ཨ་བཅས་བཅོ་བརྒྱད་པོ་རིང་བ་སྐྱོན།ཇ་དང་ཛ་གཉིས་ཅུང་ཟད་རིང་།ཉ་ཏ་ད་ན་ཞ་ཧ་བཅས་དྲུག་པོ་རྐང་འབྲིང་སྟེ་རིང་ཐུང་གཉིས་ཀ་སྐྱོན།ཀ་ག་ཤ་གསུམ་རྐང་རིང་སྟེ་ཐུབ་བ་སྐྱོན་ཡིན་ལ་ཕྱི་རྐང་ཅན་གསུམ་ཡང་ཟེར།ཁའི་ལག་པ་ཀ་རྐང་སུམ་གཉིས་བསྙེགས་པ་སྟེ་མགོ་ཡི་ཕྱེད་དང་གཉིས་སོ།མགོ་རིང་ཀ་ཁ་ག་ཇ་ཛ་ལྔ་ལ་ཁམ་ལྔའི་ཚད།མགོ་འབྲིང་ང་ཅ་ཆ་ཏ་ཐ་ད་ན་བ་ཙ་ཚ་ཞ་ཟ་ར་ཧ་བཅས་བཅུ་བཞི་ལ་ཁམ་བཞིའི་ཚད།མགོ་ཐུང་པ་ཕ་མ་ཡ་ཤ་ས་ལ་བཅས་བདུན་ལ་ཁམ་གསུམ་གྱི་ཚད།ཝ་ཕུབས་མགོ་ཐུང་།ཉ་འ་ལ་མགོ་ཟུར་གསེག་ཁམ་གསུམ་ཚད་སོགས་ཡིག་འབྲུ་རེ་རེའི་ཡན་ལག་ཕྲ་ཞིབ་ཡིག་གཟུགས་ཀྱི་བསྟན་བཅོས་སུ་བཀོད་པ་ལྟར་རོ།།འདིར་སྡོམ་ཙམ་བྲིས་པ་ལས་གཟུགས་ཀྱི་ཡན་ལག་ཚང་བ་ལག་ལེན་གྱི་ཉམས་མྱོང་དངོས་ལས་རྟོགས་དགོས་སོ།།